24PES-96

Nafarroako Gorteetako kide eta Unión del Pueblo Navarro (UPN) talde parlamentarioko Juan Luis Sánchez de Muniáin jaunak, Legebiltzarreko Erregelamenduan ezarritakoaren babesean, honako galdera hau aurkezten du, Etxebizitzako, Gazteriako eta Migrazio Politiketako Departamentuak idatziz erantzun dezan:

Zein da konponbidea eta zer prozedura baliatu behar da Maristen orubean babes ofizialeko 32 etxebizitzaren esleipena baliogabetu ondoren?

Horrek atzerapenik ekarriko al du sustapenaren hartzaileei etxebizitzak ematean? Atzerapenik ekartzen baldin badu, noiz arte atzeratuko da etxebizitzen entrega?

Baliogabetutako esleipenak zergatik ez ziren aurrez kendu esleipen-hartzaileen behin-behineko edo behin betiko zerrendatik?

Eskatzaileei 2023ari dagokion laukia betetzeko aukera eman zitzaien, eta gero esleipena baliogabetu zen, hain zuzen ere, lauki hori bete behar ez zelako. Zergatik gaitu zen, orduan, lauki hori?

**B**abestutako etxebizitzen beste sustapen batzuetan ere gertatzen ari al da gauza bera?

Iruñean, 2024ko otsailaren 20an

Foru parlamentaria: Juan Luis Sánchez de Muniáin Lacasia